১৯৯৬ সালে একটি-দুটি করে মাওয়া-কেওড়াকান্দি রুটে স্পিড বোট চলাচল শুরু হয়। ব্যাপকভাবে শুরু হয় ১২-১৩ বছর আগে। মাওয়া ঘাটে এখন সব সময়ই ভিড়ে থাকে কয়েকশ’ স্পিড বোট। ৪ থেকে ৬ লাখ টাকায় এসব স্পিড বোট সরবরাহ করে ঢাকার একটি কোম্পানি। একেকটি স্পিড বোটের মাওয়া-কেওড়াকান্দি আসা-যাওয়ায় জ্বালানি তেলবাবদ খরচ হয় ১২শ’ থেকে ১৪শ’ টাকা। ড্রাইভারকে প্রতি ট্রিপের জন্য দিতে হয় ২৫০ টাকা। প্রতি ট্রিপে স্পিড বোট মালিকের আয় থাকে এক হাজার টাকার মতো।